***Өнердің асқақ мекені – Кіші-Түкті ауылы!***

Зеренді аудандық білім бөлімі кәсіподақ басқармасының ұйымдастыруымен мұғалімдердің біліктілігін арттыру мақсатында сәуір айының 21-і күні Ақмола облысы Зеренді аудандық мәдениет үйінде мұғалімдер арасында КВН өткізілді. Аудан бойынша орта және негізгі 10 мектеп және бір балабақша мұғалімдері қатысты. Соның ішінде біздің Малотюкты негізгі мектебі де болды.

Біздің команданың аты «Жастар kz», ал құрамында 6 мұғалім болды. Команда капитаны мен – Хайрат А. және Нұғыманов М.А., Бағдат Ж., Есимова А.С., Нұғыманова Ж.Б., Бағдат Н. сияқты өнерлі жастардан құралған Малотюкты негізгі мектебінің мұғалімдері көрермендерді күлкімен баурай отырып, жақсы көңіл-күй сыйлады. Ал Аманжолова А.Ж. музыканы ретімен еш қателеспей қойып отырып, команданы тек қана алға жетелеп отырды.

Осы КВН-де біздің команда 3-орынға ие болды. Бұл тек бір адамның жетістігі емес, бұл мектеп мұғалімдерінің бірлігінің, татулығының, ұйымшылдығының арқасында жеткен ортақ жетістік екені сөзсіз. Малотюкты негізгі мектебі үлкен мектеп емес, бірақ мектеп ұжымы өте тату әрі бірлікте жұмыс жасайды. Алдағы уақытта әріптестер биік-биік белестерді бағындырып, тек шыңдардан көріне берсін деген тілек білдіргім келеді.

«Көктем көктеммен, ал әзіл өз уақытында» - дегендей бұл КВН-де барлық әзілдер мағыналы әрі қызықты болды.

Малотюкты негізгі мектебі,

Өнердің асқақ мекені.

Әнші де, спортшы, биші де,

Актерлер бізде жетеді!

**Хайрат Айболат**

**Малотюкты негізгі мектебінің**

**бастауыш сынып мұғалімі**